**Ασφάλεια στο διαδίκτυο – Οι 8 χρυσοί κανόνες ασφαλούς πλοήγησης για γονείς παιδιών**

**1**. Βεβαιωθείτε ότι ο υπολογιστής σας προστατεύεται από **λογισμικό ασφαλείας** “firewall” καθώς και από ενημερωμένα λογισμικά για την**καταπολέμηση των ιών (antivirus) και των προγραμμάτων κατασκοπείας** (antispyware). Ρωτήστε τον πάροχο της σύνδεσής στο Διαδίκτυο για τέτοιου είδους προγράμματα. Λαμβάνετε υπόψη σας τις προειδοποιήσεις που σας στέλνουν τα προγράμματα αυτά.

**2**. Ενεργοποιήστε τα **φίλτρα κατά των spam στο πρόγραμμα ηλεκτρονικού ταχυδρομείου** που χρησιμοποιείτε και διατηρείτε την ηλεκτρονική σας διεύθυνση όσο πιο ιδιωτική γίνεται. Μην τη δημοσιεύετε αλόγιστα στο Διαδίκτυο. Αποφεύγετε μηνύματα από αγνώστους αποστολείς και φροντίστε να **σαρώσετε τα συνημμένα αρχεία πριν τα ανοίξετε**.

**3**. Χρησιμοποιήστε στο έπακρο τις επιλογές **γονικού ελέγχου** που προσφέρουν το λειτουργικό σύστημα του υπολογιστή σας, ο πλοηγός, η μηχανή αναζήτησης και το πρόγραμμα ηλεκτρονικού ταχυδρομείου σας. Δημιουργήστε **ξεχωριστούς λογαριασμούς χρήστη για τα παιδιά σας και βεβαιωθείτε ότι οι επιλογές απορρήτου είναι ενεργοποιημένες** (επισκεφθείτε το μενού “Options” του πλοηγού σας).

**4.** Εξετάστε τη χρήση **συμπληρωματικού λογισμικού φιλτραρίσματος**.

**5**. Σε περίπτωση που ο υπολογιστής σας συμπεριφέρεται παράξενα, μη διστάσετε να**επικοινωνήσετε με κάποιον ειδικό ή με τον πάροχο σύνδεσης στο Διαδίκτυο,** διότι υπάρχει περίπτωση να είναι μολυσμένος. Επίσης, ο πάροχός σας θα πρέπει να μπορεί να σας προσφέρει ειδικές συμβουλές για γονείς.

**6**. Εάν πέσει στην αντίληψή σας ανεπιθύμητο περιεχόμενο στο Διαδίκτυο, αναφέρετέ το στην **Ανοιχτή Γραμμή Καταγγελιών Safeline**
`
**7**. Όποτε μπορείτε, κάνετε **παρέα στα παιδιά σας όταν χρησιμοποιούν το**[**Διαδίκτυο**](https://kidotfestival.com/to-pedi-ston-kosmo-tis-technologias/). Είναι ένας εξαιρετικός τρόπος να συζητήσετε άμεσα οποιοδήποτε θέμα προκύψει και να καλλιεργήσετε την εμπιστοσύνη μεταξύ σας. Το να μαθαίνετε μαζί είναι μια ευχάριστη πρόκληση.

**8.** Θυμηθείτε ότι αυτές οι συμβουλές αφορούν και εσάς και τα παιδιά σας.**Ενθαρρύνετέ τα να σας αναφέρουν οτιδήποτε τους φαίνεται παράξενο.**

**ΧΡΗΣΙΜΕΣ ΔΙΑΔΙΚΤΥΑΚΕΣ ΔΙΕΥΘΥΝΣΕΙΣ ΓΙΑ ΑΣΦΑΛΕΙΑ ΣΤΟ ΔΙΑΔΙΚΤΥΟ**

Η γνώση αποτελεί το κλειδί για την ασφαλή και διασκεδαστική πλοήγηση στο Διαδίκτυο. Επισκεφθείτε τον ιστοχώρο www.saferinternet.gr για να βρείτε πλειάδα πληροφοριών γύρω από την ασφαλή πλοήγηση στο Διαδίκτυο, για εσάς και τα παιδιά σας.  [http://www.saferinternet.gr](http://www.saferinternet.gr/)

Αν βρείτε παράνομο περιεχόμενο καταγγείλτε το στην Ανοιχτή Γραμμή Καταγγελιών Safeline: [http://www.safeline.gr](http://www.safeline.gr/)

(https://kidotfestival.com/8-kanones-asfalis-ploigisis-sto-diadiktyo/)